বিনিয়োগ কমবে, অর্থ পাচার বাড়বে: বাজেট প্রতিক্রিয়ায় শীর্ষ ব্যবসায়ীরা | অনাবিল সংবাদ
মঙ্গলবার, জুন ৬, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
বিনিয়োগ কমবে, অর্থ পাচার বাড়বে: বাজেট প্রতিক্রিয়ায় শীর্ষ ব্যবসায়ীরা
প্রকাশকাল- ২২:২৪,জুন ৩, ২০১৭,জাতীয় বিভাগে
প্রস্তাবিত বাজেটের ফলে দেশে  বিনিয়োগ কমবে ও অর্থ পাচার বাড়বে বলে আশঙ্কা প্রকাশ করেছেন দেশের ৯টি শীর্ষস্থানীয় ব্যবসায়ী সংগঠন।
শনিবার প্রস্তাবিত ২০১৭-২০১৮ অর্থবছরের বাজেটের ওপর আনুষ্ঠানিক প্রতিক্রিয়া জানাতে গিয়ে এমন আশঙ্কার কথা জানান শীর্ষ ব্যবসায়ী নেতারা।
এফবিসিসিআইসহ দেশের ব্যবসায়ীদের ৯টি শীর্ষ সংগঠন বাজেটের প্রতিক্রিয়া জানাতে সংবাদ সম্মেলনে তাদের বক্তব্য তুলে ধরে। এসময় ব্যবসায়ী নেতারা বলেন, প্রস্তাবিত বাজেটে ব্যাংকিং চ্যানেল থেকে সরকারের বড় অংকের ঋণ নেয়ার ঘোষণায় প্রাইভেট সেক্টরের বিনিয়োগ প্রাপ্তির সুযোগ কমে যাবে। অন্যদিকে ব্যাংকে রাখা আমানতের ওপর বাড়তি আবগারি শুল্ক আরোপের ফলে বিদেশে অর্থ পাচার হয়ে যাওয়ার আশঙ্কা রয়েছে।
এফবিসিসিআই সভাপতি শফিউল ইসলাম মহিউদ্দিন সংবাদ সম্মেলনে লিখিত বক্তব্য উপস্থাপন করেন।
মূলধন গঠন, বিনিয়োগ ও কর্মসংস্থান তথা সামগ্রিক ব্যবসায়িক কার্যক্রমের জন্য গ্রাহকরা ব্যাংক লেনদেন করে থাকেন মন্তব্য করে এফবিসিসিআই সভাপতি বলেন, বাজেটে ব্যাংকে অর্থ জমা রাখার ক্ষেত্রে আবগারি শুল্ক বিভিন্ন হারে বৃদ্ধি করা হয়েছে। এতে আমানতকারী আমানত রাখতে নিরুৎসাহিত হবেন। এছাড়া ব্যাংক চ্যানেলে না গিয়ে ইনফরমাল চ্যানেলে অর্থ চলে যাওয়ার আশঙ্কা রয়েছে, যা অর্থনীতির জন্য শুভ নয়। স্বাস্থহানিকর পণ্য ছাড়া অন্য কোনো খাতে আবগারি শুল্ক আরোপ করা সমীচীন নয় বলেও দাবি করেন তিনি। ব্যাংক খাত থেকে আবগারি শুল্ক সম্পূর্ণ প্রত্যাহারের দাবি জানান এফবিসিসিআই সভাপতি।
বাজেট প্রস্তাবে বলা হয়, এক লাখ টাকা থেকে ১০ লাখ টাকা পর্যন্ত ব্যাংকে রাখলে ৮০০ টাকা আবগারি শুল্ক দিতে হবে। যা বর্তমানে আছে ৫০০ টাকা। আর ১০ লাখ টাকার উপর থেকে এক কোটি টাকা পর্যন্ত ব্যাংকে টাকা রাখলে দুই হাজার ৫০০ টাকা কেটে রাখা হবে, যা বর্তমানে আছে এক হাজার ৫০০ টাকা। একই সাথে এক কোটি টাকার উপর থেকে পাঁচ কোটি টাকা পর্যন্ত ব্যাংকে রাখলে আবগারি শুল্ক দিতে হবে ১২ হাজার টাকা, যা বর্তমানে আছে সাত হাজার ৫০০ টাকা। আর পাঁচ কোটি টাকার বেশি ব্যাংকে টাকা রাখলে কেটে রাখা হবে ২৫ হাজার টাকা, আবগারি শুল্ক বাবদ কেটে রাখা হয় বর্তমানে ১৫ হাজার টাকা।
কোনো ব্যক্তি বা প্রতিষ্ঠানের অর্থনৈতিক কার্যক্রমের বার্ষিক লেনদেন বর্তমান ৩০ লাখ থেকে বাড়িয়ে ৪০ লাখ করার প্রস্তাবকে অপর্যাপ্ত আখ্যা দিয়ে এফবিসিসিআই সভাপতি বলেন, ক্ষুদ্র, গ্রামীণ উদ্যোগ, কুটির শিল্প, ইত্যাদি প্রান্তিক খাতের বিকাশে এবং ক্ষুদ্র ব্যবসায়ী বা দোকানদারদের হিসাবরক্ষণের সক্ষমতার সীমাবদ্ধতা বিবেচনা করে অব্যাহতির এ সীমা আরো বাড়ানো উচিত। লেনদেনের (টার্নওভার) ট্যাক্স এক শতাংশ বাড়ানোর প্রস্তাবের বিরোধিতা করে তিনি বলেন, এটি পূর্বের ন্যায় রাখতে হবে। প্রস্তাব করেন টার্নওভারের সীমা পাঁচ কোটি বা যৌক্তিক করার। মূসক আইনের ৩১ ধারায় বর্ণিত তিন অংশের অগ্রিম কর সম্পর্কিত বিধান বিলুপ্ত করারও দাবি জানান এফবিসিসিআই সভাপতি।
এফবিসিসিআই সভাপতি বলেন, আমরা হ্রাসকৃত হারে বিভিন্ন স্তরে মূসক হার নির্ধারণের প্রস্তাব করেছিলাম। কিন্তু বাজেটে ১৫ শতাংশ সিঙ্গেল রেট করা হয়েছে। এতে দেশের শিল্পখাত, বিশেষ করে এসমই ও প্রান্তিক খাত ক্ষতিগ্রস্ত হওয়ার আশঙ্কা রয়েছে। যেসব ক্ষুদ্র ও প্রান্তিক ব্যবসায়ী হিসাবপত্র ঠিকভাবে রাখতে না পারায় রেয়াত নিতে সক্ষম নন তাদের ওপর করের বোঝা বেড়ে যাবে, যার প্রভাব পড়বে ক্রেতার ওপর। এতে মূল্যস্ফীতি বৃদ্ধি পাবে। এজন্যে ভ্যাটে হার নামিয়ে আনার দাবি জানান তিনি।
ব্যক্তি পর্যায়ে করমুক্ত আয়সীমা আড়াই লাখ থেকে বাড়িয়ে তিন লাখ ২৫ হাজার টাকার করার প্রস্তাব করা হয়। দাবি করা হয় করপোরেট কর আরো আড়াই শতাংশ কমানোর। জোর দাবি জানানো হয়, আমদানী পর্যায়ে মূলধনী যন্ত্রপাতি, মৌলিক কাঁচামাল, মধ্যবর্তী কাঁচামাল ও উপকরণের ওপর অগ্রিম আয়কর প্রত্যাহারের। দাবি জানানো হয় রফতানির ক্ষেত্রে প্রণোদনা কিংবা কর রেয়াতের। তৈরিপোশাক রফতানিকারকদের জন্য করপোরেট কর ১০ শতাংশ নামিয়ে আনার অনুরোধ জানান সাবেক এই বিজিএমইএ সভাপতি। প্রস্তাব করেন নারী ও তরুণ উদ্যোক্তা প্রসারে ই-কমার্সের ওপর থেকে করপোরেট কর প্রত্যাহারের।
সংবাদ সম্মেলনে অন্যান্যর মধ্যে ঢাকা চেম্বারের সভাপতি আবুল কাশেম খান, বাংলাদেশ চেম্বার অব কমার্স অ্যান্ড ইন্ডাস্ট্রির (বিসিআই) সভাপতি মোস্তফা আজাদ চৌধুরী বাবু, বিজিএমইএ সভাপতি সিদ্দিকুর রহমান, বিকেএমইএ সভাপতি এ কে এম সেলিম ওসমান, প্লাস্টিকদ্রব্য প্রস্তুত ও রফতানিকারক সমিতির সভাপতি জসিম উদ্দিন, ঢাকা উইমেন চেম্বারের সভাপতি আনিকা আগা, চট্টগ্রাম চেম্বারের সভাপতি মাহবুবুল আলম, এফবিসিসিআইর প্রথম সহ-সভাপতি শেখ ফজলে ফাহিম, সহ-সভাপতি মুনতাকিম আশরাফ প্রমুখ।
← গোসল করতে গিয়ে আর বাড়ী ফেরা হলো না সিরাজের
প্রধানমন্ত্রীর সঙ্গে ইফতার করবেন শাকিব খান →
সাম্প্রতিক সংবাদ
‘ভালো গল্পে কাজ করার চেষ্টা করি’: মম
পরিমনীর সেলফিতে অপু বিশ্বাস
পাবনা বিজ্ঞান ও প্রযুক্তি বিশ্ববিদ্যালয়ে ‘বিশ^বিদ্যালয়’ দিবস উদযাপন
পাবনায় ২৩ কেজি গাজা উদ্ধার : ২ মহিলা সহ ৩ জন আটক
পাবনা জেলা জিয়া পরিষদের আয়োজনে দোয়া ও ইফতার মাহফিল অনুষ্ঠিত
শ্রীমঙ্গলে ইসলামিয়া হাফিজিয়া মাদরাসায় কুরআন শিক্ষার তাৎপর্য শীর্ষক আলোচনা সভা ও ইফতার মাহফিল
জুড়ীতে চতুর্থ শ্রেণির ছাত্রীকে ধর্ষণের চেষ্টা
মৌলভীবাজারে মনু নদীর প্রতিরক্ষা বাঁধে ভাঙন
লোকবল সংকটে কুলাউড়া পিডিবি
সিলেটে ‘ফুরির বাড়ি ইফতারি’ দেওয়ার ধুম পড়েছে
রাবি জাতীয়তাবাদী শিক্ষক ফোরাম ‘সরকারকে সুষ্ঠ নির্বাচনে বাধ্য করতে হবে’
বেনাপোল পিস্তল গুলি ও হাত বোমা সহ ৩ শিবির নেতা আটক
হামলা ও ভাংচুরের ঘটনায় ভুমিমন্ত্রী পুত্র তমালসহ ১১ জনের জামিন চতুর্থবার নামঞ্জুর
উম্মুল মুমিনিন হজরত খাদিজাতুল কুবরা (রা.)
তানোরে জমির পজিশন দখল নিয়ে মারপিট আহত ১
রাজশাহী ও চলনবিলের সংবাদ
পাবনা বিজ্ঞান ও প্রযুক্তি বিশ্ববিদ্যালয়ে ‘বিশ^বিদ্যালয়’ দিবস উদযাপন
পাবনায় ২৩ কেজি গাজা উদ্ধার : ২ মহিলা সহ ৩ জন আটক
পাবনা জেলা জিয়া পরিষদের আয়োজনে দোয়া ও ইফতার মাহফিল অনুষ্ঠিত
হামলা ও ভাংচুরের ঘটনায় ভুমিমন্ত্রী পুত্র তমালসহ ১১ জনের জামিন চতুর্থবার নামঞ্জুর
তানোরে জমির পজিশন দখল নিয়ে মারপিট আহত ১
বগুড়ার গাবতলীতে প্রতিপক্ষের মারপিটে যুবকের মৃত্যু
চাটমোহরে বিশ্ব পরিবেশ দিবস পালন
চাটমোহরে শিক্ষার গুনগত মান অর্জনে শেখ রাসেল ডিজিটাল ল্যাব এর ভূমিকা শীর্ষক সেমিনার অনুষ্ঠিত
বগুড়ায় বিশ্ব পরিবেশ দিবস উদযাপন
আটঘরিয়ায় বিশ্ব পরিবেশ দিবস উপলক্ষে র‌্যালি ও আলোচনাসভা অনুষ্ঠিত
আটঘরিয়ায় নেতৃস্থানীয় ব্যাক্তিবর্গের ওরিয়েন্টেশন কর্মশালা অনুষ্ঠিত
গাবতলীতে গরু বোঝাই ভটভটি উল্টে নিহত-১ আহত আহত-৪
রুপপুর পারমাণবিক বিদ্যুৎ উৎপাদন কেন্দ্র থেকে প্রতিদিন দু’লাখ টাকার তেল চুরি হচ্ছে
গুরুদাসপুরে বিশ্ব পরিবেশ দিবসের র‌্যালী ও আলোচনা সভা অনুষ্ঠিত
গুরুদাসপুরে ফেন্সিডিলসহ আটক-১

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০